CELEX: 62017TN0453
Language: mt
Date: 2017-07-20 00:00:00
Title: Kawża T-453/17: Rikors ippreżentat fl-20 ta’ Lulju 2017 – TV vs Il-Kunsill

16.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/29
            
         Rikors ippreżentat fl-20 ta’ Lulju 2017 – TV vs Il-Kunsill
   (Kawża T-453/17)
   (2017/C 347/38)
   Lingwa tal-kawża: il-Franċiż
   
      Partijiet
   
   
      Rikorrent: TV (rappreżentanti: L. Levi u A. Blot, avukati)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tiddikjara dan ir-rikors ammissibbli u fondat;
            
         Konsegwentement,
   
               —
            
            
               tannulla d-deċiżjoni tad-19 ta’ April 2016 li tirrigwarda tkeċċija tar-rikorrent fi tmiem il-perijodu ta’ prova tiegħu, jiġifieri fl-1 ta’ Settembru 2016;
            
         
               —
            
            
               tannulla d-deċiżjoni tal-Awtorità tal-Ħatra tal-11 ta’ April 2017 li tiċħad l-ilment tar-rikorrent tal-4 ta’ Novembru 2016;
            
         
               —
            
            
               tagħti lir-rikorrent is-somma ta’ EUR 20 000 għad-dannu morali subit;
            
         
               —
            
            
               tikkundanna lill-konvenut għall-ispejjeż kollha.
            
         
      Motivi u argumenti prinċipali
   
   Insostenn tar-rikors, ir-rikorrent jinvoka ħames motivi.
   
               1.
            
            
               L-ewwel motiv, ibbażat fuq ksur tal-obbligu ta’ motivazzjoni.
            
         
               2.
            
            
               It-tieni motiv, ibbażat fuq l-illegalità tad-deċiżjoni kkontestata, sa fejn tikkonferma l-konklużjoni tal-opinjoni tal-Kumitat tar-Rapporti (CORAP), li ssostitwixxa l-evalwazzjoni tiegħu stess ma’ dik tal-evalwaturi.
            
         
               3.
            
            
               It-tielet motiv, ibbażat fuq żbalji manifesti ta’ fatt u ta’ liġi li jivvizzjaw il-motivi li fuqhom jibbaża r-rapport dwar il-perijodu ta’ prova.
            
         
               4.
            
            
               Ir-raba’ motiv, ibbażat fuq assenza ta’ kundizzjonijiet normali ta’ perijodu ta’ prova.
            
         
               5.
            
            
               Il-ħames motiv, ibbażat fuq il-ksur tad-dmir ta’ premura u tal-prinċipju ta’ amministrazzjoni tajba.
            
         Barra minn hekk, ir-rikorrent iqis li l-illegalitajiet esposti taħt il-motivi għal annullament għaldaqstant jikkostitwixxu nuqqasjiet min-naħa tal-konvenut. Huwa għaldaqstant jitlob ukoll il-kumpens għad-dannu morali li allegatament inħoloq minħabba deċiżjonijiet ikkontestati.